proxectonos/corpus_dominio_legal_administrativo_tmp huggingface dataset:
RESOLUCIÓN do 10 de novembro de 2022, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Orde do 4 de maio de 2022 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de educación para o desenvolvemento e a cidadanía global que executen as organizacións non gobernamentais de desenvolvemento, e se procede á súa convocatoria (código de procedemento PR804A).
Vicepresidencia Segunda e Consellería de Presidencia, Xustiza e Deportes — III. Outras disposicións — 12/12/2022

Conforme o establecido no artigo 25 da Orde do 4 de maio de 2022, pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de educación para o desenvolvemento e a cidadanía global que executen as organizacións non gobernamentais de desenvolvemento, e se procede á súa convocatoria, unha vez ultimada a concesión de axudas, publicarase no
Diario Oficial de Galicia
a relación das concedidas, con indicación das entidades beneficiarias, contía e finalidade.
Na súa virtude,
Publicar no
Diario Oficial de Galicia
as axudas concedidas pola Resolución do director xeral de Relacións Exteriores e coa Unión Europea do 27 de xullo de 2022, de conformidade coa Orde do 4 de maio de 2022 (DOG núm. 97, do 20 de maio):
17 proxectos de educación para o desenvolvemento e a cidadanía global que executarán as organizacións non gobernamentais de cooperación ao desenvolvemento (ONGD), por un importe global de un seiscentos mil euros (600.000,00 €), nas contías, beneficiarios e finalidade que se relacionan no anexo desta resolución.
Santiago de Compostela, 10 de novembro de 2022
RESOLUCIÓN do 10 de novembro de 2022, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Orde do 16 de marzo de 2022 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de acción humanitaria no exterior e se convocan para o ano 2022 (código de procedemento PR811A).
Vicepresidencia Segunda e Consellería de Presidencia, Xustiza e Deportes — III. Outras disposicións — 12/12/2022

Conforme o establecido no artigo 25 da Orde do 16 de marzo de 2022 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de acción humanitaria no exterior e se convocan para o ano 2022, unha vez ultimada a concesión de axudas, publicarase no
Diario Oficial de Galicia
a relación das concedidas, con indicación das entidades beneficiarias, contía e finalidade.
Na súa virtude,
Publicar no
Diario Oficial de Galicia
as axudas concedidas pola Resolución do director xeral de Relacións Exteriores e coa Unión Europea do 10 de xuño de 2022, de conformidade coa Orde do 16 de marzo de 2022 (DOG núm. 57, do 23 de marzo):
6 proxectos de acción humanitaria no exterior que executarán as organizacións non gobernamentais de cooperación para o desenvolvemento (ONGD), por un importe global de catrocentos mil euros (400.000,00 €), nas contías, beneficiarios e finalidade que se relacionan no anexo desta resolución.
Santiago de Compostela, 10 de novembro de 2022
RESOLUCIÓN do 10 de novembro de 2022, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Orde do 23 de marzo de 2022 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de cooperación para o desenvolvemento no exterior promovidos polos axentes de cooperación, e se procede á súa convocatoria para o ano 2022 (código de procedemento PR803D).
Vicepresidencia Segunda e Consellería de Presidencia, Xustiza e Deportes — III. Outras disposicións — 12/12/2022

Conforme o establecido no artigo 24 da Orde do 23 de marzo de 2022 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de cooperación para o desenvolvemento no exterior promovidos polos axentes de cooperación e se procede á súa convocatoria para o ano 2022 (código de procedemento PR803D), unha vez ultimada a concesión de axudas, publicarase no
Diario Oficial de Galicia
a relación das concedidas, con indicación das entidades beneficiarias, contía e finalidade.
Na súa virtude,
Publicar no
Diario Oficial de Galicia
as axudas concedidas por Resolución do director xeral de Relacións Exteriores e coa Unión Europea, do 1 de xullo de 2022, de conformidade coa Orde do 23 de marzo de 2022 (DOG núm. 67, do 6 de abril):
– 26 proxectos de cooperación para o desenvolvemento no exterior para executar polas organizacións non gobernamentais de cooperación para o desenvolvemento (ONGD), por un importe global de catro millóns seiscentos setenta e tres mil sesenta e cinco euros con nove céntimos (4.673.065,09 €), nas contías, beneficiarios e finalidade, que se relacionan no anexo I.
– 5 proxectos de cooperación para o desenvolvemento no exterior para executar por outros axentes de cooperación (universidades, sindicatos, empresas ou organizacións empresariais e comunidades galegas no exterior) por un importe total de setecentos mil euros (700.000,00 €); a súa distribución responde aos beneficiarios, contías e aplicacións orzamentarias que se relacionan no anexo II.
Santiago de Compostela, 10 de novembro de 2022
RESOLUCIÓN do 5 de decembro de 2022 de centros docentes privados concertados dependentes desta consellería para participar no Programa de inmersión lingüística en lingua inglesa a través de actividades dixitais, Digitalweek, para o curso 2022/23.
Consellería de Cultura, Educación, Formación Profesional e Universidades — III. Outras disposicións — 14/12/2022

A Consellería de Cultura, Educación, Formación Profesional e Universidades, mediante a Orde do 5 de setembro de 2022 (DOG do 19 de setembro), estableceu as bases reguladoras e o procedemento de solicitude e concesión de axudas, en réxime de concorrencia competitiva, a centros docentes privados concertados dependentes da Consellería de Cultura, Educación, Formación Profesional e Universidades para participar no Programa de inmersión lingüística en lingua inglesa a través de actividades dixitais, Digitalweek, durante o curso 2022/23 (código de procedemento ED301L).
Unha vez rematado o procedemento previo á concesión das actividades, cómpre facer pública a relación definitiva de centros seleccionados, de acordo co previsto no artigo 16.2 da devandita orde.
En consecuencia, de conformidade co exposto e por proposta da Dirección Xeral de Ordenación e Innovación Educativa, como conselleiro de Cultura, Educación, Formación Profesional e Universidades,
Primeiro. Publicar a relación definitiva de centros seleccionados, segundo se detalla no anexo.
Segundo. Contra esta resolución, que esgota a vía administrativa, os interesados poderán interpoñer recurso potestativo de reposición ante a persoa titular da Consellería de Cultura, Educación, Formación Profesional e Universidades, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo, no prazo de dous meses ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 5 de decembro de 2022
RESOLUCIÓN do 2 de decembro de 2022 pola que se amplía o prazo de xustificación das subvencións convocadas ao abeiro da Resolución do 29 de setembro de 2022 pola que se establecen as bases reguladoras e se convocan para o ano 2022, en réxime de concorrencia non competitiva, as subvencións para a realización de proxectos e obras que empreguen produtos de madeira como elementos estruturais, financiadas ao 100 % no marco do eixe REACT-UE do programa operativo Feder Galicia 2014-2020, como parte da resposta da UE á pandemia da COVID-19 (códigos de procedemento MR502B, MR502D, MR502F e MR502G).
Axencia Galega da Industria Forestal — III. Outras disposicións — 13/12/2022

Mediante a Resolución do 29 de setembro de 2022 establécense as bases reguladoras e convócanse para o ano 2022, en réxime de concorrencia non competitiva, as subvencións para a realización de proxectos e obras que empreguen produtos de madeira como elementos estruturais.
O número 5 da convocatoria sinala que «O prazo máximo e improrrogable para presentar a xustificación das actividades subvencionadas finalizará o 15 de decembro de 2022 para a primeira anualidade, e o 30 de xuño de 2023 para a segunda. Así mesmo, logo de solicitude motivada da persoa beneficiaria e sempre que sexa autorizada polo órgano que ditou a resolución de concesión, as cantidades non xustificadas na anualidade 2022 poderanse computar e xustificar na anualidade 2023, sempre e cando non fosen susceptibles de perda de dereito ao seu cobramento».
Tendo en conta o longo proceso de avaliación e co fin de optimizar os procesos de xestión e dado que non se causa prexuízo a terceiros, procede modificar este número 5 da convocatoria e ampliar o prazo de xustificación ata unha data que permita unha mellor xustificación da subvención por parte das persoas beneficiarias.
A teor do exposto, en virtude das competencias que ten atribuídas a Axencia e no exercicio das atribucións que me foron conferidas,
Artigo único
O número 5 da referida convocatoria queda redactado nos seguintes termos:
«O prazo máximo e improrrogable para presentar a xustificación das actividades subvencionadas finalizará o 30 de decembro de 2022 para a primeira anualidade, e o 30 de xuño de 2023 para a segunda. Así mesmo, logo de solicitude motivada da persoa beneficiaria e sempre que sexa autorizada polo órgano que ditou a resolución de concesión, as cantidades non xustificadas na anualidade 2022 poderanse computar e xustificar na anualidade 2023, sempre e cando non fosen susceptibles de perda de dereito ao seu cobramento».
Disposición derradeira única. Entrada en vigor
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 2 de decembro de 2022
RESOLUCIÓN do 2 de decembro de 2022 pola que se ordena a publicación do Acordo do Consello da Xunta de Galicia, do 1 de decembro de 2022, polo que se aproba a modificación da relación de postos de traballo da Consellería de Promoción do Emprego e Igualdade.
Consellería de Facenda e Administración Pública — III. Outras disposicións — 14/12/2022

A aprobación da modificación da relación de postos de traballo da Consellería de Promoción do Emprego e Igualdade xustifícase polas razóns indicadas no punto primeiro do acordo.
A presente modificación de relación de postos de traballo inclúe a modificación do posto de director/a do Centro de Novas Tecnoloxías, de cobertura polo sistema de libre designación. Para este posto foi clasificada a excepcionalidade da súa cobertura mediante o Acordo do Consello da Xunta de Galicia, do 5 de xullo de 2018, polo que se aproba a modificación da relación de postos de traballo da Consellería de Economía, Emprego e Industria (DOG núm. 136, do 17 de xullo).
En consecuencia, por proposta da Consellería de Promoción do Emprego e Igualdade, e unha vez consultadas as organizacións sindicais presentes na Mesa de Negociación e na Comisión de Persoal, o Consello da Xunta de Galicia, na súa reunión do 1 de decembro de 2022, adoptou o seguinte
Primeiro. Aprobar a modificación da relación de postos de traballo da Consellería de Promoción do Emprego e Igualdade nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 1 de decembro de 2022, relativo á aprobación da modificación da relación de postos de traballo da Consellería de Promoción do Emprego e Igualdade, coa finalidade de cumprir o dito acordo, de conformidade coa Orde da Consellería de Facenda, do 8 de xaneiro de 2020, sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 2 de decembro de 2022
RESOLUCIÓN do 1 de decembro de 2022 pola que se adxudican as axudas destinadas á creación e integración de novos centros de investigación empresarial no ecosistema de innovación de Galicia, convocadas pola Resolución do 17 de xuño de 2022 (Diario Oficial de Galicia número 127, do 5 de xullo).
Axencia Galega de Innovación — III. Outras disposicións — 13/12/2022

Mediante a Resolución da Axencia Galega de Innovación do 17 de xuño de 2022 (DOG núm. 127, do 5 de xullo) convocáronse as axudas destinadas á creación e integración de novos centros de investigación empresarial no ecosistema de innovación de Galicia, enmarcados nas prioridades estratéxicas da RIS3.
No seu artigo 20 regúlase a resolución e notificación destas axudas unha vez que a Comisión de Selección establecida no artigo 17 seleccione as solicitudes admitidas e emita un informe no cal se concrete o resultado da avaliación efectuada e a contía da axuda proposta, conforme os criterios establecidos no artigo 18.
De acordo con isto, e atendendo ao informe elaborado na sesión do 15 de novembro de 2022 pola Comisión de Selección,
Primeiro. Conceder as axudas destinadas á creación e integración de novos centros de investigación empresarial no ecosistema de innovación de Galicia, enmarcados nas prioridades estratéxicas da RIS3, a todas as solicitudes que acadaron unha puntuación igual ou superior a 60 puntos que figuran como anexo I a esta proposta (ordenadas por número de expediente). O importe total das axudas concedidas é de 9.208.569,76 €, con cargo á aplicación orzamentaria que se recolle no seguinte cadro:
Segundo. A relación de solicitudes que non foron admitidas a trámite figura no anexo II.
Terceiro. Para a xustificación da subvención deberá presentarse a documentación indicada nos artigos 26 e 27 da resolución de convocatoria no prazo establecido no artigo 25, nos seus puntos 1 e 2.
Cuarto. Contra esta resolución, sen prexuízo de que os interesados poidan exercer calquera outro que consideren procedente, poderán interpoñer recurso de alzada no prazo dun mes desde o día seguinte ao da notificación da resolución, perante o presidente da Axencia Galega de Innovación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 1 de decembro de 2022
RESOLUCIÓN do 28 de novembro de 2022, da Secretaría Xeral Técnica da Consellería de Promoción do Emprego e Igualdade, pola que se dá publicidade do Convenio de colaboración coa asociación Bioga-Clúster Tecnolóxico Empresarial de Ciencias da Vida (Bioga) para realizar accións formativas de cualificación e recualificación da poboación activa en sectores estratéxicos e mellora das capacidades para a transición ecolóxica, no marco do Plan de recuperación, transformación e resiliencia.
Consellería de Promoción do Emprego e Igualdade — III. Outras disposicións — 15/12/2022

O Consello Europeo aprobou o pasado 21 de xullo de 2020 o instrumento financeiro NextGeneration EU, q
ue inclúe como elemento central un mecanismo para a recuperación e a resiliencia, e o 27 de abril de 2021, por acordo do Consello de Ministros, aprobouse o proxecto de Plan de recuperación, transformación e resiliencia para España.
No marco do devandito Plan de recuperación, transformación e resiliencia, a Consellería de Promoción do Emprego e Igualdade articulou, entre outros instrumentos xurídicos, programas mediante convenios de colaboración con financiamento da Unión Europea-NextGenerationEU, o que determina a necesidade da súa publicación.
En consecuencia, a través desta resolución, dáse publicidade do Convenio de colaboración asinado entre a Consellería de Promoción do Emprego e Igualdade e a asociación Bioga-Clúster Tecnolóxico Empresarial de Ciencias da Vida (Bioga) para realizar accións formativas de cualificación e recualificación da poboación activa en sectores estratéxicos e mellora das capacidades para a transición ecolóxica, no marco do Plan de recuperación, transformación e resiliencia, coas seguintes características:
– Obxecto do convenio: establecer as condicións polas que se rexerá a colaboración entre asociación Bioga-Clúster Tecnolóxico Empresarial de Ciencias da Vida (Bioga) e a Consellería de Promoción do Emprego e Igualdade para realizar accións formativas, de carácter non formal, de cualificación e recualificación da poboación activa no sector das ciencias da vida, que se axusten ás necesidades máis inmediatas de formación do capital humano das empresas que integran o sector e que permita a actualización das competencias profesionais ou a adquisición doutras novas no marco sectorial e das ciencias da vida e que, con carácter orientativo, poden ser as recollidas no anexo I deste convenio e que deberán ter vinculación co Catálogo nacional de cualificacións profesionais.
– Prazo de vixencia: desde a súa sinatura ata o 31 de decembro de 2022.
– Importe: a Consellería de Promoción do Emprego e Igualdade achegará a cantidade total de corenta e un mil catrocentos corenta euros (41.440,00 €) con cargo á aplicación orzamentaria 11.05.323B.481.1 (código de proxecto 2022 00172) dos orzamentos xerais da Comunidade Autónoma de Galicia para o financiamento do obxecto do convenio e no marco do Plan de recuperación, transformación e resiliencia, financiado pola Unión Europea-NextGenerationEU.
– Data de sinatura: 20 de xullo de 2022.
Santiago de Compostela, 28 de novembro de 2022
RESOLUCIÓN do 28 de novembro de 2022, da Secretaría Xeral Técnica da Consellería de Promoción do Emprego e Igualdade, pola que se dá publicidade do convenio de colaboración coa Federación Galega de Comercio para a realización de accións formativas de cualificación e recualificación da poboación activa en sectores estratéxicos e mellora das capacidades para a transición ecolóxica no marco do Plan de recuperación, transformación e resiliencia.
Consellería de Promoción do Emprego e Igualdade — III. Outras disposicións — 15/12/2022

O Consello Europeo aprobou o pasado 21 de xullo de 2020 o instrumento financeiro NextGeneration EU, que inclúe como elemento central un mecanismo para a recuperación e a resiliencia; e, con data do 27 de abril de 2021, por acordo do Consello de Ministros aprobouse o proxecto de Plan de recuperación, transformación e resiliencia para España.
No marco do dito Plan de recuperación, transformación e resiliencia, a Consellería de Promoción do Emprego e Igualdade articulou, entre outros instrumentos xurídicos, programas mediante convenios de colaboración con financiamento da Unión Europea-NextGenerationEU, o que determina a necesidade da súa publicación.
En consecuencia, a través desta resolución, dáse publicidade ao convenio de colaboración asinado entre a Consellería de Promoción do Emprego e Igualdade e a Federación Galega de Comercio para a realización de accións formativas de cualificación e recualificación da poboación activa en sectores estratéxicos e mellora das capacidades para a transición ecolóxica no marco do Plan de recuperación, transformación e resiliencia, coas seguintes características:
– Obxecto do convenio: establecer as condicións polas que se rexerá a colaboración entre a Federación Galega de Comercio e a Consellería de Promoción do Emprego e Igualdade para a realización de accións formativas, de carácter non formal, de cualificación e recualificación da poboación activa no sector do comercio retallista que se axusten ás necesidades máis inmediatas de formación do capital humano das empresas que integran o sector e que permita a actualización das competencias profesionais ou a adquisición doutras novas no marco sectorial e o comercio retallista e que, con carácter orientativo, poden ser as recollidas no anexo I deste convenio e que deberán ter vinculación co Catálogo nacional de cualificacións profesionais.
– Prazo de vixencia: desde a súa sinatura ata o 31 de decembro de 2022.
– Importe: a Consellería de Promoción do Emprego e Igualdade achegará a cantidade total de setecentos vinte e cinco mil novecentos vinte euros (725.920,00 €) con cargo á aplicación orzamentaria 11.05.323B.481.1 (código de proxecto 2022 00172) dos orzamentos xerais da Comunidade Autónoma de Galicia para o financiamento do obxecto do convenio e no marco do Plan de recuperación, transformación e resiliencia, financiado pola Unión Europea-NextGenerationEU.
– Data de sinatura: 13 de xullo de 2022.
Santiago de Compostela, 28 de novembro de 2022
RESOLUCIÓN do 28 de novembro de 2022, da Secretaría Xeral Técnica da Consellería de Promoción do Emprego e Igualdade, pola que se dá publicidade do Convenio de colaboración coa Federación Galega de Redeiras Artesás O Peirao para realizar accións formativas de cualificación e recualificación da poboación activa en sectores estratéxicos e mellora das capacidades para a transición ecolóxica, no marco do Plan de recuperación, transformación e resiliencia.
Consellería de Promoción do Emprego e Igualdade — III. Outras disposicións — 15/12/2022

O Consello Europeo aprobou o pasado 21 de xullo de 2020 o instrumento financeiro NextGeneration EU, q
ue inclúe como elemento central un mecanismo para a recuperación e a resiliencia, e o 27 de abril de 2021, por acordo do Consello de Ministros, aprobouse o proxecto de Plan de recuperación, transformación e resiliencia para España.
No marco do devandito Plan de recuperación, transformación e resiliencia, a Consellería de Promoción do Emprego e Igualdade articulou, entre outros instrumentos xurídicos, programas mediante convenios de colaboración con financiamento da Unión Europea-NextGenerationEU, o que determina a necesidade da súa publicación.
En consecuencia, a través desta resolución, dáse publicidade do Convenio de colaboración asinado entre a Consellería de Promoción do Emprego e Igualdade e a Federación Galega de Redeiras Artesás O Peirao para realizar accións formativas de cualificación e recualificación da poboación activa en sectores estratéxicos e mellora das capacidades para a transición ecolóxica, no marco do Plan de recuperación, transformación e resiliencia, coas seguintes características:
– Obxecto do convenio: establecer as condicións polas que se rexerá a colaboración entre a Federación Galega de Redeiras Artesás O Peirao e a Consellería de Promoción do Emprego e Igualdade para realizar accións formativas, de carácter non formal, de cualificación e recualificación da poboación activa no sector das redeiras, que se axusten ás necesidades máis inmediatas de formación do capital humano das empresas que integran o sector e que permita a actualización das competencias profesionais ou a adquisición doutras novas no marco sectorial e das redeiras e que, con carácter orientativo, poden ser as recollidas no anexo I deste convenio, e que deberán ter vinculación co Catálogo nacional de cualificacións profesionais.
– Prazo de vixencia: desde a súa sinatura ata o 31 de decembro de 2022.
– Importe: a Consellería de Promoción do Emprego e Igualdade achegará a cantidade total de douscentos dezanove mil novecentos sesenta euros (219.960,00 €) con cargo á aplicación orzamentaria 11.05.323B.481.1 (código de proxecto 2022 00172) dos orzamentos xerais da Comunidade Autónoma de Galicia para o financiamento do obxecto do convenio e no marco do Plan de recuperación, transformación e resiliencia, financiado pola Unión Europea-NextGenerationEU.
– Data de sinatura: 20 de xullo de 2022.
Santiago de Compostela, 28 de novembro de 2022
EXTRACTO da Orde do 1 de decembro de 2022 pola que se establecen as bases reguladoras das axudas para paliar os danos ocasionados polo oso pardo e se convocan para o ano 2023 (código de procedemento MT815A).
Consellería de Medio Ambiente, Territorio e Vivenda — III. Outras disposicións — 15/12/2022

BDNS (Identif.): 662611.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Beneficiarias
Poderán ser beneficiarias as persoas titulares de explotacións gandeiras que figuren incluídas no Rexistro Xeral de Explotacións Gandeiras (Rega) de Galicia.
Segundo.
Obxecto
Establecer as bases reguladoras dunha liña de axudas destinadas a compensar as persoas titulares de explotacións gandeiras polos danos ocasionados polo oso pardo, así como efectuar a súa convocatoria para o ano 2023 (código de procedemento MT815A).
Terceiro.
Bases reguladoras e convocatoria
Orde do 1 de decembro de 2022 pola que se establecen as bases reguladoras das axudas para paliar os danos ocasionados polo oso pardo e se convocan para o ano 2023 (código de procedemento MT815A).
Cuarto.
Contía
O importe asignado é de sesenta mil euros (60.000 €), sen prexuízo do incremento orzamentario que se poida realizar con remanentes adicionais de acordo coas dispoñibilidades de crédito. En todo caso, as concesións limitaranse ás dispoñibilidades orzamentarias.
Quinto.
Prazo de presentación de solicitudes
Os prazos de presentación da solicitude de axuda serán os seguintes:
a) Para os danos que fosen comunicados aos Servizos de Patrimonio Natural das xefaturas territoriais da Consellería de Medio Ambiente, Territorio e Vivenda entre o 1 de outubro de 2022 e a data de publicación desta orde, o prazo de presentación será de 1 mes contado a partir da entrada en vigor desta orde.
b) Para os danos ocasionados desde a entrada en vigor desta orde, o prazo de presentación será de 1 mes contado desde o día seguinte ao da comunicación do dano realizado, de acordo co establecido no artigo 5 da orde.
Sexto.
Outros datos
As axudas a que se refire esta orde comprenden os danos ocasionados polo oso pardo que se produzan desde o 1 de outubro de 2022 ata o 30 de setembro de 2023.
Santiago de Compostela, 1 de decembro de 2022
RESOLUCIÓN do 28 de novembro de 2022, da Secretaría Xeral Técnica da Consellería de Promoción do Emprego e Igualdade, pola que se dá publicidade do Convenio de colaboración coa Fundación Laboral da Construcción para realizar accións formativas de cualificación e recualificación da poboación activa en sectores estratéxicos e mellora das capacidades para a transición ecolóxica, no marco do Plan de recuperación, transformación e resiliencia.
Consellería de Promoción do Emprego e Igualdade — III. Outras disposicións — 15/12/2022

O Consello Europeo aprobou o pasado 21 de xullo de 2020 o instrumento financeiro NextGeneration EU, que inclúe como elemento central un mecanismo para a recuperación e a resiliencia, e
o 27 de abril de 2021, por acordo do Consello de Ministros, aprobouse o proxecto de Plan de recuperación, transformación e resiliencia para España.
No marco do devandito Plan de recuperación, transformación e resiliencia, a Consellería de Promoción do Emprego e Igualdade articulou, entre outros instrumentos xurídicos, programas mediante convenios de colaboración con financiamento da Unión Europea-NextGenerationEU, o que determina a necesidade da súa publicación.
En consecuencia, a través desta resolución, dáse publicidade do Convenio de colaboración asinado entre a Consellería de Promoción do Emprego e Igualdade e a Fundación Laboral da Construcción para realizar accións formativas de cualificación e recualificación da poboación activa en sectores estratéxicos e mellora das capacidades para a transición ecolóxica, no marco do Plan de recuperación, transformación e resiliencia, coas seguintes características:
– Obxecto do convenio: establecer as condicións polas que se rexerá a colaboración entre a Fundación Laboral da Construcción e a Consellería de Promoción do Emprego e Igualdade para realizar de accións formativas, de carácter non formal, de cualificación e recualificación da poboación activa no sector da construción, que se axusten ás necesidades máis inmediatas de formación do capital humano das empresas que integran o sector e que permita a actualización das competencias profesionais ou a adquisición doutras novas no marco sectorial e da construción e que, con carácter orientativo, poden ser as recollidas no anexo I deste convenio, e que deberán ter vinculación co Catálogo nacional de cualificacións profesionais.
– Prazo de vixencia: desde a súa sinatura ata o 31 de decembro de 2022.
– Importe: a Consellería de Promoción do Emprego e Igualdade achegará a cantidade total de seiscentos vinte e catro mil setecentos sesenta e oito euros (624.768,00 €) con cargo á aplicación orzamentaria 11.05.323B.481.1 (código de proxecto 2022 00172) dos orzamentos xerais da Comunidade Autónoma de Galicia para o financiamento do obxecto do Convenio e no marco do Plan de recuperación, transformación e resiliencia, financiado pola Unión Europea-NextGenerationEU.
– Data de sinatura: 13 de xullo de 2022.
Santiago de Compostela, 28 de novembro de 2022
ORDE do 2 de decembro de 2022 pola que se renova a composición do Consello de Bioética de Galicia.
Consellería de Sanidade — II. Autoridades e persoal — 16/12/2022

A Orde do 16 de outubro de 2015, pola que se regulan as funcións, a composición e o funcionamento do Consello de Bioética de Galicia, indica, no seu artigo 3, relativo á súa composición, que este consello estará integrado por un máximo de vinte persoas membros, que deberán dispor de titulación en ciencias da saúde, humanidades ou ciencias xurídicas e sociais. Polo menos a metade deles deberá ter formación en bioética.
As persoas membros do Consello de Bioética de Galicia serán nomeadas e afastadas pola persoa titular da consellería con competencias en materia de sanidade por un período de tres anos, prorrogables por outro período de igual duración. Tanto o nomeamento como o cesamento serán publicados no
Diario Oficial de Galicia
.
Mediante a Orde do 17 de xuño de 2021 nomeáronse os membros do Consello de Bioética de Galicia. Debido á renuncia de varios dos seus integrantes, resulta procedente a renovación parcial da composición do consello.
En consecuencia, no exercicio das facultades que me confire o artigo 34 da Lei 1/1983, do 22 de febreiro, de normas reguladoras da Xunta e de súa Presidencia,
Artigo único
Proceder á renovación da composición do Consello de Bioética de Galicia e cesar as persoas que renunciaron, esta queda como se indica no anexo desta orde.
Disposición derrogatoria
Queda derrogada a Orde do 17 de xuño de 2021 pola que se nomean os membros integrantes da Comisión Galega de Bioética, así como cantas disposicións de igual ou inferior rango se opoñan ao establecido nesta orde.
Disposición derradeira
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 2 de decembro de 2022
RESOLUCIÓN do 24 de novembro de 2022 pola que se dá publicidade da Resolución do 28 de outubro de 2022, pola que se encarga a Tecnologías y Servicios Agrarios, S.A., S.M.E., M.P. (Tragsatec) o servizo de xestión e mantemento dunha rede de seguimento e dinamización xuvenil.
Consellería de Política Social e Xuventude — III. Outras disposicións — 16/12/2022

Mediante a Resolución do 28 de outubro de 2022 encoméndase a Tecnologías y Servicios Agrarios, S.A. S.M.E., M.P. (Tragsatec) a execución dun servizo de xestión e mantemento dunha rede de seguimento e dinamización xuvenil.
Coa finalidade de dar cumprimento ao disposto no artigo 9.3 da Lei 16/2010, do 17 de decembro, de organización e funcionamento da Administración xeral do sector público autonómico de Galicia, procédese a publicar no
Diario Oficial de Galicia
o contido mínimo da dita resolución:
– Actividade: servizo consistente na xestión e no mantemento dunha rede de seguimento e dinamización xuvenil que busca achegar a mocidade galega á Administración, ofrecéndolles, a través das canles de difusión máis adecuadas, orientación e información dos recursos, programas, convocatorias e actividades destinadas á poboación máis nova. Así mesmo, este programa incluirá o seguimento de resultados e indicadores das anteditas medidas, así como a necesaria dinamización da participación e do asociacionismo xuvenil.
– Natureza e alcance da xestión encomendada: esta encomenda ten natureza intersubxectiva. Consonte o previsto polos artigos 9 e 47 da Lei 16/2010, do 17 de decembro, de organización e funcionamento da Administración xeral e do sector público autonómico, e para os efectos previstos nos artigos 6.3 e 32 da Lei 9/2017, do 8 de novembro, de contratos do sector público, e segundo a disposición adicional vixésimo cuarta desta lei, Tecnologías y Servicios Agrarios, S.A., S.M.E., M.P. (Tragsatec) ten a consideración de medio propio e servizo técnico da Consellería de Política Social e Xuventude.
– Prazo de vixencia: o período de execución rematará o 31 de outubro de 2023.
– Financiamento: esta encarga tramítase con cargo á aplicación orzamentaria 13.06.313A.227.99 dos orzamentos de gastos da Comunidade Autónoma de Galicia para os anos 2022 e 2023.
O importe total da encargo fíxase en trescentos sesenta e nove mil cincocentos corenta euros con tres céntimos (369.540,03 €).
Santiago de Compostela, 24 de novembro de 2022
EXTRACTO da Orde do 1 de decembro de 2022 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2023 destinadas ás entidades locais (código de procedemento MT804B).
Consellería de Medio Ambiente, Territorio e Vivenda — III. Outras disposicións — 16/12/2022

BDNS (Identif.): 662716.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/inditex):
Primeiro. Beneficiarias
Poderán ser beneficiarias as entidades locais, propietarias de elementos incluídos no Catálogo galego de árbores senlleiras na data de publicación desta orde. Tamén poderán ser beneficiarias as agrupacións de entidades locais (agrupación, asociación, mancomunidade, consorcio, fusión ou calquera outra similar).
Segundo. Obxecto
Establecer as bases reguladoras dunha liña de axudas para actuacións encamiñadas á conservación, protección e mellora das árbores e formacións incluídas no Catálogo galego de árbores senlleiras regulado polo Decreto 67/2007, do 22 de marzo, así como convocalas para o ano 2023 (código de procedemento MT804B) destinadas ás entidades locais.
Terceiro. Bases reguladoras e convocatoria
Orde do 1 de decembro de 2022 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2023 destinadas ás entidades locais (código de procedemento MT804B).
Cuarto. Contía
O importe asignado é de trinta mil euros (30.000,00 €), sen prexuízo do incremento orzamentario que se poida realizar con remanentes adicionais de acordo coas dispoñibilidades de crédito. En todo caso, as concesións limitaranse ás dispoñibilidades orzamentarias.
Quinto. Prazo de presentación de solicitudes
O prazo de presentación das solicitudes será dun (1) mes contado a partir do día seguinte ao da publicación da orde.
Sexto. Outros datos
As axudas a que se refire esta orde comprenden os gastos subvencionables recollidos no artigo 2 que sexan realizados desde a certificación de non inicio ata o 30 de setembro de 2023.
Santiago de Compostela, 1 de decembro de 2022
EXTRACTO da Orde do 1 de decembro de 2022 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2023 (código de procedemento MT804C).
Consellería de Medio Ambiente, Territorio e Vivenda — III. Outras disposicións — 16/12/2022

BDNS (Identif.): 662711.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/inditex):
Primeiro. Beneficiarias
Poderán ser beneficiarias as persoas físicas ou xurídicas, distintas das entidades locais, ou entidades sen personalidade xurídica, propietarias de elementos incluídos no Catálogo galego de árbores senlleiras na data de publicación desta orde.
Segundo. Obxecto
Establecer as bases reguladoras dunha liña de axudas para actuacións encamiñadas á conservación, protección e mellora das árbores e formacións incluídas no Catálogo galego de árbores senlleiras regulado polo Decreto 67/2007, do 22 de marzo, así como convocalas para o ano 2023 (código de procedemento MT804C).
Terceiro. Bases reguladoras e convocatoria
Orde do 1 de decembro de 2022 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2023 (código de procedemento MT804C).
Cuarto. Contía
O importe asignado é de corenta mil euros (40.000,00 €), sen prexuízo do incremento orzamentario que se poida realizar con remanentes adicionais de acordo coas dispoñibilidades de crédito. En todo caso, as concesións limitaranse ás dispoñibilidades orzamentarias.
Quinto. Prazo de presentación de solicitudes
O prazo de presentación das solicitudes será dun (1) mes contado a partir do día seguinte ao da publicación da orde.
Sexto. Outros datos
As axudas a que se refire esta orde comprenden os gastos subvencionables recollidos no artigo 2 que sexan realizados desde a certificación de non inicio ata o 30 de setembro de 2023.
Santiago de Compostela, 1 de decembro de 2022
RESOLUCIÓN do 15 de decembro de 2022 pola que se amplía a dotación orzamentaria da Resolución do 28 de xullo de 2022 pola que se establecen as bases reguladoras e a convocatoria de axudas destinadas á reparación dos danos causados nas vivendas e no seu enxoval doméstico polos incendios que se produciron en Galicia durante o mes de xullo de 2022 (código de procedemento VI100B).
Instituto Galego da Vivenda e Solo — III. Outras disposicións — 19/12/2022

Ante
cedentes.
O 29 de xullo de 2022 publicouse no
Diario Oficial de Galicia
(en diante, DOG) a Resolución do 28 de xullo de 2022 pola que se establecen as bases reguladoras e a convocatoria de axudas destinadas á reparación dos danos causados nas vivendas e no seu enxoval doméstico polos incendios que se produciron en Galicia durante o mes de xullo de 2022.
O crédito previsto na citada resolución para a anualidade 2022 ampliouse mediante a Resolución do 18 de novembro de 2022 pola que se amplía a dotación orzamentaria da Resolución do 28 de xullo de 2022 pola que se establecen as bases reguladoras e a convocatoria de axudas destinadas á reparación dos danos causados nas vivendas e no seu enxoval doméstico polos incendios que se produciron en Galicia durante o mes de xullo de 2022 (código de procedemento VI100B) por importe de 210.624,11 € provenientes de remanentes de convocatorias, de conformidade co establecido no artigo 30 do Regulamento da Lei 9/2007, do 13 de xuño, de subvencións de Galicia, aprobado polo Decreto 11/2009, do 8 de xaneiro, quedando un importe total con cargo á anualidade 2022 de 2.010.624,11 €.
Tendo en conta que o número de solicitudes presentadas e susceptibles de obter a axuda supera o importe do crédito orzamentario previsto para a convocatoria correspondente á anualidade 2022, incluso despois da súa ampliación, procede realizar unha nova ampliación da dotación orzamentaria para poder atendelas, xa que unha vez efectuadas as correspondentes operacións contables existe crédito para poder realizala.
O número dous do ordinal trixésimo da Resolución do 28 de xullo de 2022 posibilita que a contía establecida na convocatoria poida ser obxecto de ampliación por resolución ditada pola persoa titular da Dirección Xeral do IGVS, que terá efecto logo da súa publicación no DOG, de conformidade co establecido no artigo 30 do Regulamento da Lei 9/2007, do 13 de xuño, de subvencións de Galicia, aprobado polo Decreto 11/2009, do 8 de xaneiro.
Polo exposto,
Ampliar a dotación orzamentaria, na anualidade 2022, para a convocatoria de axudas destinadas á reparación dos danos causados nas vivendas e no seu enxoval doméstico polos incendios que se produciron en Galicia durante o mes de xullo de 2022.
O incremento da dotación para a anualidade 2022 será de 2.400.000,00 €.
En consecuencia, a contía máxima das subvencións que se poderán conceder con cargo a esta anualidade será de 4.410.624,11 €.
Esta ampliación non implica a apertura do prazo para presentar novas solicitudes nin o inicio dun novo cómputo do prazo máximo para resolver.
Esta resolución producirá efectos desde o día seguinte ao da súa publicación no DOG.
Santiago de Compostela, 15 de decembro de 2022
RESOLUCIÓN do 13 de decembro de 2022 pola que se axustan as anualidades da Resolución do 18 de febreiro de 2022, pola que se convoca o Programa de axuda ás actuacións de mellora da eficiencia enerxética en vivendas do Plan de recuperación, transformación e resiliencia-financiado pola Unión Europea-NextGenerationEU, para o ano 2022, con carácter plurianual (código de procedemento VI406E).
Instituto Galego da Vivenda e Solo — III. Outras disposicións — 19/12/2022

Antecedentes:
O 3.3.2022 publícase no
Diario Oficial de Galicia
(DOG) a Resolución do 18 de febreiro de 2022 pola que se convoca o Programa de axuda ás actuacións de mellora da eficiencia enerxética en vivendas do Plan de recuperación, transformación e resiliencia-financiado pola Unión Europea-NextGenerationEU, para o ano 2022, con carácter plurianual (código de procedemento VI406E).
O ordinal terceiro da Resolución do 18 de febreiro de 2022 regula o crédito orzamentario da convocatoria e indica no seu punto primeiro que as axudas previstas nesta convocatoria se farán efectivas con cargo á aplicación orzamentaria 08.81.451A.780.8 dos orzamentos xerais da Comunidade Autónoma de Galicia para 2022, polos importes de 2.991.655 euros para a anualidade de 2022 e 10.463.535 euros para a anualidade de 2023, respectivamente.
Fundamentos de dereito:
O orzamento da convocatoria calculouse prevendo que o maior número de solicitudes se formularían para realizar as actuacións no ano 2023, pero, pechado o prazo de presentación de solicitudes, compróbase que o maior número de solicitudes son formuladas para realizar as actuacións con cargo á anualidade de 2022, o que obriga a unha redistribución dos créditos establecidos inicialmente, ao abeiro do artigo 26.3 do Decreto 11/2009, do 8 de xaneiro, polo que se aproba o Regulamento da Lei 9/2007, de subvencións de Galicia, que establece o seguinte: «A modificación da distribución inicialmente aprobada requirirá a tramitación do correspondente axuste de anualidades no expediente de gasto».
Polo exposto, en atención ás facultades que me confire o artigo 4 do Decreto 97/2014, do 24 de xullo, polo que se establece a estrutura orgánica do IGVS,
Redistribuír os créditos dispoñibles establecidos no ordinal terceiro da citada resolución, que terán a seguinte distribución plurianual:
Esta resolución producirá efectos desde o día seguinte ao da súa publicación no
Diario Oficial de Galicia
.
Esta redistribución non implica a apertura do prazo para presentar novas solicitudes nin o inicio dun novo cómputo do prazo máximo para resolver.
Santiago de Compostela, 13 de decembro de 2022
EXTRACTO da Orde do 1 de decembro de 2022 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2023 destinadas ás entidades locais (código de procedemento MT811A).
Consellería de Medio Ambiente, Territorio e Vivenda — III. Outras disposicións — 19/12/2022

BDNS (Identif.): 662720.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/inditex).
Primeiro. Beneficiarias
Poderán ser beneficiarias destas axudas as entidades locais que no seu ámbito territorial correspondente presten o servizo de recollida e acollemento de animais e/ou a xestión de colonias felinas por si mesmas ou asociadas, en réxime de xestión directa ou indirecta mediante a súa contratación con empresas privadas autorizadas para ese fin.
Tamén poderán ser beneficiarias as agrupacións de entidades locais (agrupación, asociación, mancomunidade, consorcio, fusión ou calquera outra similar).
Segundo. Obxecto
Establecer as bases reguladoras dunha liña de axudas para actuacións encamiñadas á protección dos animais domésticos de compañía abandonados en Galicia, relativas á atención e ao coidado dos animais domésticos de compañía que se encontren nos centros de recollida autorizados e/ou formen parte de colonias felinas reguladas no artigo 26 da Lei 4/2017, do 3 de outubro, así como proceder á súa convocatoria para o ano 2023 destinadas ás entidades locais (código de procedemento MT811A).
Terceiro. Bases reguladoras e convocatoria
Orde do 1 de decembro de 2022 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2023 destinadas ás entidades locais (código de procedemento MT811A).
Cuarto. Contía
O importe asignado é de douscentos trinta mil euros (230.000 €), sen prexuízo do incremento orzamentario que se poida realizar con remanentes adicionais de acordo coas dispoñibilidades de crédito. En todo caso, as concesións limitaranse ás dispoñibilidades orzamentarias.
Quinto. Prazo de presentación de solicitudes
O prazo de presentación das solicitudes será desde o día seguinte ao da publicación desta orde no Diario Oficial de Galicia ata o 15 de setembro de 2023.
Sexto. Outros datos
As axudas a que se refire esta orde comprenden os gastos subvencionables recollidos no artigo 2 que sexan efectivamente realizados no período comprendido entre o 1 de setembro de 2022 e o 31 de agosto de 2023.
Santiago de Compostela, 1 de decembro de 2022